सन १८८५ तथा बाद के वर्षों में स्पेक्ट्रमों में उपस्थित स्पेक्ट्रल रेखाओं के संगत विकिरणों को आवृत्ति के रूप में पहचानने के अलावा अवशोषित अथवा उत्सर्जित रेखाओं के बीच की दूरियों को नापने की एक सर्वथा नयी बात बामर नामक एक ब्रितानी वैज्ञानिक ने सोची। उन्होंने हाइड्रोजन के दृश्य-स्पेक्ट्रम में उपस्थिति रेखाओं के बीच की दूरियों को माप कर एक ऐसा गणितीय सूत्र निकाला जिससे अवशोषित अथवा उत्सर्जित प्रकाश की आवृत्तियों को प्राप्त किया जा सके। बामर के इस कार्य से हाइड्रोजन की दृश्य-स्पेक्ट्रल रेखाओं का परिचय एक गणितीय शंृखला के रूप में हुआ जिसे ‘बामर शंृखला’ के नाम से जाना गया। शीघ्र ही यह कार्य पहले बोहर के परमाण्विक मॉडल का और आगे चल कर हैजनबर्ग की क्वांटम यांत्रिकी का आधार बना।